བསྲོ། ནད་པ་ལོ་ལྷའི་ཕྱོགས་སུ་གདོང་གཏད་ལ་འདུག །གཙག་བུ་ལ་
ཉེས་སྐྱོན་སྲུང་བའི་སྔགས་བཏབ། བསྟལ་ལུགས་གཞུང་གསལ་ལྟར་བསྙལ་ཐག་
གིས་པགས་པ་མ་འཆུས་པར་སྦྲིད་ཆིལ་རྩ་རྒྱུད་ལྷོང་གིས་མ་བྱུང་བར་བསྡམ།
128

འཚོ་བྱེད་ལས་དང་པོ་ལ་ཉེ་བར་མཁོ་བའི་ཟིན་ཏིག་གཅེས་པར་བཏུས་པ་བདུད་རྩིའི་ཐིགས་པ།

དེ་ནས་རྩ་རྒྱུད་རྣམས་རེ་ཞིག་འཕུར་བསུབ་བྱས་ནས་རྩ་གང་ཡིན་དེ་ལ་ལག་པའི་
མཐེབ་མཛུབ་ཀྱིས་དམ་པར་བཟུང་ལ་སྨྱུག་ཁ་ལྟ་བུའི་སེན་རིས་བྱས། དེ་སྟེང་
གཙག་བུས་ཕུག་པས་ཁྲེབ་སྒྲ་གཉིས་བྱུང་ན་ཤ་དང་རྩ་ཕིགས་པའི་རྟགས་ཡིན་
པས་བླང༌། དེ་ལས་ཐལ་ཏེ་ཤ་གདན་བསྣད་ན་མི་ལེགས་པས་ལག་ཚོད་ཟིན་
པར་བྱ། ནད་ཁྲག་ཐོན། ཟུངས་ཁྲག་བྱུང་ནས་བཅད་རན་པ་ན་བསྙལ་ཐག་ཀློད་
ལ་རྨ་ཁ་མཐེ་མོས་ཅུང་ཟད་མཉེ། ཕྱིང་པ་ཆུར་བཅུག་པའི་དུམ་བུ་གླན་ལ་བལ་
ཐིག་གིས་བསྡམ། ཁྲག་ཆོད་དཀའ་ན་ཤིང་གཞོག་གླན། རྩ་རྒྱུད་རྡོ་གྲང་
གཏུགས། འགྲོ་འདུག་ལངས་འགུལ་མི་བྱ་བར་གཟབ། ཁ་ཅིག་ལ་ཁྲག་གིས་
བོགས་ནས་དབང་པོ་ཤོར་བ་ཡོད་པས་གསུར་བདུག་བྱ་ཞིང་ཁ་བྲུ་གདབ། ཚབས་
ཆེན་གསོན་ཁྲག་བླུད་པའང་གསུངས། ༢༽
རྨ་ཁ་སྐྲངས་ན་ཚྭ་མར་དང་ཁྱི་གཞོབ་བྱུགས་
ལ་མཉེ། རླུང་སྐྱེས་ན་རླུང་སྨན་དང་བུ་རམ་བཏང་། ཁྲག་ངན་སྐྱེ་བས་ཆང་རག་
གཏོང་མི་རུང༌། གག་པའི་ལྕེ་ཟོར་སྐབས་ལྕེ་རྩེ་ཟླ་གམ་རིང་ཐུང་ཕུན་གང་ཙམ་ཡོད་
པའི་ཕྱེད་ཡན་དར་གྱིས་དཀྲི། དེ་ནས་ལྕེ་སྐྲངས་དབུས་སུ་བཞག་ནས་གྲི་ལྟག་ལྟ་
བུས་བརྡེགས་པས་རྣག་དོན་ཡོང་། དྲེག་རྩ་ནི་རྐང་པའི་མཐོ་བོང་དང་མཛུབ་མོའི་
བར་གྱི་བདར་ཤ་ན་ཡོད་པས། དྲེག་འབུག་རྣོན་པོའི་བུ་གར་དར་དམར་པོ་བརྒྱུས་
ནས་ཕུག་ཅིང༌། འབུག་བླངས་རྗེས་དར་སྐུད་ཡར་མར་དྲངས། མཐར་ཞབས་
ངོས་སུ་བླངས་ནས་དོར། ཕུག་གདན་འབོལ་ལྟ་བུ་ཞིག་དགོས་སོ།།
129

ব
ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

༈ མེ་བཙའ་ནད་སྤྱི་ལ་དོན་སྣོད་སོགས་སོ་སོའི་གསང་རྣམས་དང༌།
རྩ་འཁྱུག་ལ་རྩ་ནད་གར་ལངས། རླུང་ཁྲག་འཐབས་པ་སོགས་ཕྱིའི་གཟེར་མིག་ཚབ་
ཆུང་མནན་ན་ཕན་པ་ལྟར་སྣང་ཞིང་མཐེབ་རྗེས་འབྱུང་བ་རྣམས་ལ་དེ་གར་མེ་བཙའ་
གདབ་རུང༌། མི་བཙའ་ཆེ་ཆུང་ཚད་ནད་དང་སྦྱར་ཚུལ་རྒྱུད་ནས་གསུངས་པ་ལྟར་
ལས་གང་བྱུང་བྱས་ན་དམན་ལྟག་གི་ཉེས་པ་སྐྱེད། མེ་བཙའི་དམ། མར་ནག །
རྒྱུངས་པ། སྒོག་པ་གསུམ་སྦྱར་བ་དགོས། མེ་བཙའ་མང་པོ་དུས་གཅིག་བཞག
སྐབས་སྔ་མའི་སུམ་གཉིསཚིག་རྗེས་གཞན་གཅིག་སྦར་ནས་རྒྱུན་མི་འཆད་པ་གལ་ཆེ།
མེ་ཤི་རྗེས་མཐེབ་རྒྱས་མནན་ལ་གོམ་པ་འགའ་རེ་འགྲོར་གཞུག །དེ་ནུབ་ཆུ་གྲང་མི་
བཏུང༌། ཕོ་བ་སོགས་སྣོད་དུ་ཟས་ཟོས་རྗེས་མེ་མི་གདབ་པ་གནད་ཡིན་ནོ།།
༈ སྐྲངས་པ་རྣག་ཏུ་འགུགས་ན། སྐྲངས་པའི་དཀྱིལ་དུ་ཕུག་རོན་བྲུན་
དང་ནས་སྔོན་ཕྱེ་མ་ཆུ་ཉུང་ངུར་བཙོས་ལ་བ་ཀོ་ཙམ་གྱི་སྲབ་མཐུག་གི་ཐིག་ལེ་བྱས་
པའི་སྟེང་ཤོག་གུས་བཀབ་ལ་སྦྱར། རྣག་མ་སྨིན་བར་དུ་འཇོག །རང་བརྡོལ་
བཅོལ་ན་དེའི་དཀྱིལ་ཕུག་ལ། ཕུག་རོན་བྲུན་ཆ་གཉིས་དེའི་ཕྱེད་ཀྱི་དུང་ཐལ།
ནས་སོན་ཕྱེ་མ། རྒྱ་ཚྭ། ཐར་ནུ་ནུས་བསྲེགས་རྣམས་ཞིབ་པར་བཏགས་ལ་ལྡེ་གུ་
བྱས་པ་འཐུག་པོར་བཀུས་པའི་སྟེང་སྐྱི་མོས་བཀབ། ཆུ་ཡིས་རྒྱུན་དུ་ནེམ་བརྒྱབ་
པས་ཞག་གཉིས་གསུམ་ནས་བརྡོལ། འཕྲལ་དུ་ཕུག་འདོད་ན་ཟངས་ཐུར་གྱིས་
བསྲེགས་ནས་འབིགས་པར་བཤད་དོ། །ཙནྡན་མར་ཁུའམ་ཤུག་རག་ཏུ་གྲགས་
130

འཚོ་བྱེད་ལས་དང་པོ་ལ་ཉེ་བར་མཁོ་བའི་ཟིན་ཏིག་གཅེས་པར་བཏུས་པ་བདུད་རྩིའི་ཐིགས་པ།

པ་ནི། ཤུག་པ་སྤ་མ་སྡོང་པོ་ཐང་ཆུ་ཅན་གཤོག་པ་དེ་རྫ་མའི་ནང་དུ་གང་
ངེས་བླུག །ས་ལ་དོང་བྲུས་པའི་ནང་དུ་སྣོད་ཞིག་ཁ་ཡར་ལ་ཟེད་པའི་སྟེང་རྡོ་ལེབ་
ཁུང་བུ་བདུན་ཙམ་ཡོད་པས་བཀབ། དེ་སྟེང་ཤུག་པས་བཀང་བའི་རྫ་མ་ཁ་སྦུབས་
ལ་ས་དོང་མཚམས་ནས་སྲུབ་མེད་པར་རྫ་མའི་ཕྱི་ངོས་འདག་ཞལ་བྱས་ནས་སྐམ་དུ་
གཞུག །དེ་ནས་སོལ་མེ་འབུད་ནས་ཉིན་གཅིག་ཙམ་བསྲེགས་པས་ཤུག་པའི་ཁུ་
བ་རྡོ་ལེབ་ཐུག་ནས་དོང་གི་སྣོད་དུ་འཁྱིལ་པ་དེས་ཆུ་སེར་སོགས་པགས་ནད་རིགས་
ལ་ཆེས་ཟབ་པའོ། །འདི་ལའང་འོག་ཏུ་ཆུ་རླན་མེད་ན་མང་པོ་མི་བབས་རིམ་
སྐམ་འགྲོ་བས། དོང་ནང་ཆུ་དོང་ལ་རྫ་མ་ནུབ་པ་བྱ། ལྟག་ནས་ཝ་བརྐོས་ན
ཆུ་ཁྲིད། འོག་ནས་ཝ་ལ་ཆུ་ཕྱིར་འགྲོ་རྒྱུ་ཡོད་པ་བྱ་བ་དང༌། ཤུག་པའི་ཤིང་
ལའང་ཚིལ་ཞགས་ཅུང་ཟད་བརྒྱབ་ན་ལེགས་པ་ལག་བླངས་སོ།།
་ནས་
༈ བདུད་རྩི་ལྔ་ལུམ་ནི། བྲག་མཚེ། ཤུག་པ་ཚེར་མ་ཅན།
པ་གསེར་མགོ །སུར་དཀར། འོམ་བུ་བཅས་རློན་བཏུས་བྱས་པ་སོ་སོར་ཁྲོལ་
བུར་བརྡུངས་པ་རེ་རེ་ནས་ཕུལ་གྱིས་འཇལ་བའི་བྲེ་གང་རེ་བྱས། རྩ་བ་ལྔ་དེ་ལས་
ཉུང་ཙམ་བྱ། གཟེ་མ་ཞིབ་མོར་བརྡུང༌། གཞན་ཡང་བཤལ་སྐྱུགས་དུག་རིགས་
མིན་པའི་སྨན་གང་འཛོམ་དང་། བྲག་ཞུན་ཅོང་ཞི་ཆུ་སེར་སྨན་གསུམ་གང་མང་བཅས་
ཁྲོལ་ཙམ་བརྡུངས་བ་ཐམས་ཅད་སྣོད་ཆེན་པོར་ཆུ་མང་ཙམ་བླུགས་པའི་ནང་དུ་བུལ་
ཏོག་བྲེ་ཕྱེད་ཙམ་བཏབ་པ་དང་ལྷན་ཅིག་ཇ་ཡུན་ལྷག་ཙམ་བསྐོལ། ཁུ་བ་བཏོན་
131

ব
ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

ནས་ཅུང་ཟད་གྲང་བ་དང་ཕབ་ཕྱེ་བྲེ་ཕྱེད་བཏབ། སྟན་དང་ཁེབ་བཅས་དྲོ་སར་ཞག་
གསུམ་བསྙལ་ལ་བཏོན། ལོགས་སུ་ཆུ་ཚན་ཁྲོ་སྣོད་ཆེ་བར་བསྐོལ་བ་ལ་ཉུང་ཙམ་
བསྣན་པ་དེ་གྲོ་འཇམ་ཙམ་ལ་ཞུགས། མགོ་མ་གཏོགས་སྣོད་བཅས་རས་ཀྱིས་
དཀྲིས་ལ་རླངས་མ་ཤོར་བར་བྱས་ནས་མཚན་བརྗོད་ཚར་གཅིག་རིང་འདུག་དེ་ནས་
རས་ཕུད་ཆུ་ཕྱར། མཚན་མོ་ཆུ་ལ་ཁེབས་རྒྱག །ཕྱིར་ཉིན་ནས་ཉིན་རེ་བཞིན་ཆུ་
རིམ་པར་ཚྭརུ་བཏང་ནས་ལན་གཉིས་རེ་ཞུག །ཞག་བཅུ་ཙམ་ནས་འཕྲོ་བཅད་ལ་
ཕྱེ་འཕུར་གྱི་བྱུག་པ་བྱ། སྤྱིར་ཆུ་འཐག་ན་ཆུ་བསྣན་མ་འཐག་པར་གྲང་ན་བདུད་རྩི་
རང་གི་ཆུ་དྭངས་བཀོལ་ནས་བསྣན། པར་ཐམས་ཅད་དུ་རླངས་པ་མ་ཤོར་བ་གལ་ཆེ།
ཡང་ལག་ལེན་ལུགས་གཅིག་ལ། བདུད་རྩིལྔ་པོ་ཞིབ་བརྡུངས་ཕྱེ་མ་སོ་སོ་ཆ་མཉམ་
པ་ཟངས་སྣོད་ཆེ་བ་ཞིག་ཏུ་བླུགས། དེ་མཉམ་ནས་སྔོན་ཕུལ་གང་ཙམ་དང་བུལ་
ཏོག་བཏབ། ཆུ་རང་ནུབ་ཙམ་བླུགས་ལ་བསྐོལ། ཡང་ཡང་ཆུ་གསབ་ཅིང་ཁུ་བ་
རང་ཐིམ་སོང་དུས་ཕོག་ནས་གྲང་བཅུག །དྲོད་རྔ་ཡོད་ཙམ་དུས་ཆང་ཕབ་བཏབ་
ཅིང་ཞག་གསུམ་ལ་ཆང་བསྙལ་བ་ལྟར་བྱ། དེའི་མཉམ་དུ་འབྲུ་ཆང་ཞིག་ཀྱང་བཙོས་
ལ་བསྙལ། དེ་ནས་གཟའ་སྐར་བཟང་པོའི་ཉིན་བདུད་རྩིའི་སྨན་སོབ་སྒྲ་དང་ཆང་དྲི་
བཅས་བྱུང་དུས་ཁ་ཕྱེས་ལ། ཁ་ཚར་གྱི་སྨན་སྤྱི་ལ་རྩ་བ་ལྔ་ཁྲོལ་བརྡུངས་བྱས་པ།
རྩ་དཀར་ལ་གླ་རྩི་ཁྱོར་དོ་ཙམ། ཆུ་སེར་ཅན་ལ་མུ་ཟི་ཐུན་གཅིག་བཏབ། འབྲུ་ཆང་
ལ་ཆུ་བརྒྱབ་ནས་བཙགས་པའི་ཆང་རང་ནུབ་ཙམ་བླུགས་ནས་བསྐོལ་ལ་ཕོག་སྟེ་ཁ་
132

འཚོ་བྱེད་ལས་དང་པོ་ལ་ཉེ་བར་མཁོ་བའི་ཟིན་ཏིག་གཅེས་པར་བཏུས་པ་བདུད་རྩིའི་ཐིགས་པ།

བཅད་ནས་ཅུང་ཟད་བཞག །དེ་ནས་ཟངས་སྣོད་ཆེ་བར་བླུགས་ལ་སྔོ་ཁུ་དང་ཆུ་
ཡིས་བུངས་བསྐྱེད་ལ་བསྐོལ། དེ་ནས་ས་ལ་ལུས་སྐྱིལ་ཀྲུང་གིས་སྡོད་ལོ་བའི་ཚད་
ཀྱི་དོང་བྲུས་པའི་ནང་དུ་ཀོ་རློན་བཏིང་། ཟུར་རྣམས་དོང་ཁར་ཕུར་པས་བརྒྱང༌།
དེའི་ནང་དུ་སྨན་གྱི་ཆུ་ཁོལ་བླུགས་ལ་ཉལ་བའི་དང་པོ་ཆུ་ཚན་དེས་མགོ་དང་ཁོག་
སྟོད་བཀྲུ། སླར་ཅུང་ཟད་རེ་གྲང་དུས་ཐབ་ཀྱི་སྨན་ཁུ་ཚན་མོ་རེ་དང་བརྗེ་རེས་བྱེད་
ནས་ཡུན་ཇེ་རིང་ལ་གཏོང་བའི་ལན་གྲངས་ལྔ་དང་བདུན་དགུ་བཅོ་ལྔ་ཕྱིན་ཡང་
ཡང་ཞུག །ཁྲག་ནད་བད་ཀན་སོགས་སྟོད་དུ་འཕྱུར་སྙམ་བྱུང་ན་གསེར་ཐང་བཅོ་
བརྒྱད། ཨ་གར་སོལྔ་སོགས་རིག་པས་དཔྱད་ལ་བཏང་། མཚམས་སུ་ཤ་གསར་
དང་ཕྱེ་ཐུག་སོགས་དྲོད་བཅུད་ཅན་གྱི་ཟས་ཀྱང་ཁམས་དང་བསྟུན་ནས་བཏང༌།
ཉལ་ཚེ་རླངས་པ་ཕྱིར་མི་ཤོར་བ་གོས་སམ་རས་ཕྱར་གྱིས་སྟེང་ནས་བཀབ།
ལུམ་འཇོག་མཐར་མར་དཀར་དང་ཕྱེ་བསྲེས་པས་ལུས་ལ་བྱུག་པ་བྱ། ཆང་བསྲེས་
ཀྱི་ལུམ་འདི་རྩ་དཀར་དང་རླུང་ལ་ཁྱད་པར་བསྔགས། དུག་དང་དུག་ཐབས་ཀྱི་ནད་
གཞུག་ཆུ་ཚན་མི་བྱེད་པར་བདུད་རྩི་ཆུ་ཚན་འདི་ལྟར་བསྟེན་པ་མཆོག་ཏུ་བསྔགས།
རྩ་དཀར་དྲེག་གྲུམ་སོགས་འ
།་གྲུམ་སོགས་ལ་བཅིངས་ལུམ་དགོས་ཚེ་གོང་ལྟར་སྦྱར་བའི་རོ་མ་ཚ་མོ་
ན་སར་བཅིངས། གཡོགས་ཀྱིས་བསྡམས་ལ་རེས་མོས་བརྗེ་བ་དང༌། སྟེང་ནས་
བདུད་རྩིའི་རྒྱུན་འབེབས་པ་སོགས་གང་འོས་བྱས་པས་ནད་སེལ་ཞིང་ཕན་བདེའི་ཡོན་
ཏན་རྒྱས་པར་འགྱུར་རོ།།
133

ব
ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

༈ དབང་རིལ་ཉེར་ལྔའི་ཕྱག་ལེན་ནི། དབང་རིལ་འཁྲུལ་མེད།༔གཙོ་བོར་
བྱས་པའི་དབང་དུ་བྱས་ན། བསེ་རུ་དཀར་པོ་ཆུ་བརྡར་བྱས་པ། ༔ གུར་གུམ་ཁ་ཆེ་
མའམ་དཀྱུས་མ།ཿཆར་ཉུང་ཁཎྜ་ ཁྱུང་སྐྱུགས། ༔ སུག་སྨེལ། ལི་ཤི །ཅུ་གང་
རྣམས་ ༔ རེ། གླ་རྩི་༔ རྒྱ་གར་རུ་རྟ་དང་བོད་ཀྱི་རུ་རྟ་འདྲེས་མ་ ༔ གསེར་བྱེ།
ཉི་དགའ། སྡིག་སྲིན་རྣམས་ རེ། ཨ་རུ་གསེར་མདོགྃ །བ་རུ་ར་དང༌། སྐྱུ་རུ་
ར་༔ རེ། ཙནྡན་དཀར་པོ། ༔ བ་ཤ་ཀལྡུམ་བུ་ཪེ་ཪལ་ཿའབྲས་སྣ་གསུམ་སོ་སོ་
ནས་༔ རེ། མཚལ་དཀར་ཏེ་རྡོ་མཚལ་རང་བྱུང་༔མཁལ་མ་ཞོ་ཤ་དང༌། གོ་ཡུ་༔
བཅས་སྨན་བྱིང་རྣམས་ཞིབ་པར་བཏགས། དེ་ནས་དབང་རིལ་དུག་འདོན་ལ།
དཀར་པོ་ཡིན་ན་མཛོ་མོའི་འོ་མ་དང་། སྔོ་ལྗང་གར་ཆང་ནང་དུ་དྲོད་བབ་ཙམ་བཙོ།
སེར་པོ་ཡིན་ན་བཙོས་ཟན་ནང་དང་། དམར་པོ་གཡག་རྒོད་ཤའི་ནང་དུ་བསྟུམ་ལ་
དྲོད་བབ་ཙམ་བསྲེག །ངར་འདོགས་གདན་གཙང་ཁར་དཀར་ཡོལ་གས་ཆག་མེད་
པའི་ནང་བྱིས་པ་ཕ་མ་འཛོམ་ཞིང་མིང་བཀྲ་ལེགས་པས་ཆུ་མིག་ཁ་ཤར་བསྟན་ནས་
སྐྱོགས་ཁ་ཐུར་དུ་གྱུས་ཏེ་བླངས་པའི་ཆུ་བླུགས། དེ་ནང་དབང་རིལ་ ༔ ཕྱེ་མ་དང༌།
ཁ་ཆེ། གི་ཝཾ། གླ་རྩི། ལི་ཤི །ཛཱ་ཏི་རྣམས་རེའི་ཕྱེ་མ་དང་ལྷན་ཅིག་ཏུ་ཞག་
གཅིག་བར་དར་དཀར་གྱིས་ཁ་བཅད་ལ་བཞག །དེ་ནས་སྨན་དང་བསྲེ།
ཁྱུང་སྐྱུགས་སྤོས་རྡོ་མ་ཡིན་པ་རིན་པོ་ཆེའི་རིགས་སུ་གཏོགས་པའི་ལེགས་པ་ལ་དུག་
འདོན་བྱ་དགོས་པས། དེའི་ཚུལ་ནི། གཞི་ཁྱུང་སྐྱུགས་ཞོ་གསུམ་ལ། ཟེ་ཚྭ་དང༌།
134

འཚོ་བྱེད་ལས་དང་པོ་ལ་ཉེ་བར་མཁོ་བའི་ཟིན་ཏིག་གཅེས་པར་བཏུས་པ་བདུད་རྩིའི་ཐིགས་པ།

ཚྭལ་ཆུ་བཅད་ ༔ རེ། བེ་ལྗང་རེ་རལ། ལྡུམ་བུ་རེ་རལ། གངྒཱ་ཆུང་རྣམས་
ྃརེ། སྟར་བུའི་ཁཎྜ་ §ཨ་རུ་གསེར་མདོག་དང་། མགྲོན་བུ་སྦོ་ཅན་ཧར་བསྲེགས་
ཐལ་བ་༔རེ། གླ་རྩི་དྲི་ཐོན་བཅས་ལོ་བརྒྱད་དྲི་ཆུར་བཏབ་ལ་ཉི་མ་ཕྱེད་ཙམ་བཙོ།
དེ་རྗེས་གར་ཆང་བསྣན་ལ་བཙོ། ཆུ་གྲང་གིས་དག་པར་བཀྲུས། སླར་ཡང་ཆུ་
གཙང་ནང་དུ་ལན་གསུམ་བཙོ་ཞིང་བཤལ་བ་ཞིབ་བཏགས་ཀྱི་ཕྱེ་མ་སྨན་དང་བསྲེ།
དེ་རྣམས་ཆར་ཉུང་གི་ཁཎྜས་འདམ་ཐག་ལེགས་པར་བྱས་ཏེ། རིལ་བུ་སྲན་འཕོས་
ཙམ་དྲིལ། རིལ་ཆགས་འཐེམ་པར་བྱ། རབ་ཏུ་གནས་ཤིང་རླུང་མི་འཆོར་བའི་སྣོད་
པར་བུ་བཟང་པོར་བཅང་བར་བྱའོ། །དབང་རིལ་མེ་དང་ཉི་མ་བུད་མེད་ཀྱིས་མ་རེག་
ཅིང་ནམ་མཁའ་མ་མཐོང་བར་བྱ་བ་དམ་ཚིག་ཏུ་བཤད།
ཕན་ཡོན་ནི། གཞུང་ལས།
ཕན་ཡོན་དུ་གནད་གསར་རྙིང་དང༌།།
ཚད་པ་རྙིང་པ་རྣམས་ལ་ནི།།
སྡུད་དང་གསོད་དང་འཇོམས་པར་བྱེད།།
འདི་ལས་ཟབ་པ་གཞན་ན་མེད།།
ཅེས་གསུངས་པ་ལྟར། སྦྱར་དུག་དང་གྱུར་དུག་གི་གཙོས་ཁོང་ནད་རིགས་
སྤྱི་དང༌། ཁྱད་པར་སྨུག་པོ་དུག་ཐབས་ལ་ཡུན་རིང་བསྲིང་སྟེ་བསྟེན་ན་ཤིན་ཏུ་ཕན་
པ་ལག་ལེན་མྱོང་གྲུབ་བོ། །འདི་ལ་ཁྱུང་སྐྱུགས་མལ་དུ། ཛ་ལུ་ར། ཞེས་དང༌།
135

ব
ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

དེའི་མཆན་དུ། རྟའི་ཕྱ་ཚན་བྲིས་པ་དང༌། སུག་སྨེལ་ལ་གསང་སྨན་ཞེས་དང༌།
དེའི་མཆན་གཡུ་རྙིང་བྲིས་པའང་སྣང་ཞིང། དེ་དག་གང་ཡང་དུག་དང་སྨུག་པོའི་
གཉེན་པོར་འགྲོ་བ་ཁྱད་པར་མི་སྣང་ངོ༌།།
དེ་སོགས་ཉེར་མཁོའི་རིགས་གྱུར་མང་ན་ཡང་།།
ཤེས་བྱ་ནམ་མཁའི་མུ་ཁྱུད་མཐའ་ཡས་ཤིང༌།།
བློ་གྲོས་དམན་པས་ཉུང་ངུའང་ཤེས་པ་དཀའ།།
མེད་ཐབས་མེད་པ་འགའ་ཞིག་འདིར་གསལ་བྱས།།
དལ་འབྱོར་ཤིན་ཏུ་རྙེད་དཀའ་ཡིད་བཞིན་ནོར།།
ནད་གདོན་དྲི་མས་ནོངས་ཀུན་འཚོ་ཐབས་ཀྱི།།
བྱི་དོར་འདིས་ཀྱང་དག་བྱེད་མཆོག་གྱུར་ཏེ།།
དོན་གཉིས་འདོད་རྒུ་ཡུན་རིང་འཇོ་བར་ཤོག།
དཔལ་ལྡན་གསོ་བ་རིག་པ་འདི་ཉིད་ལུས་ཅན་མཆོག་དམན་ཀུན་གྱི་བདུད་རྩིར་གྱུར་ཀྱང་། སྙིགས་
དུས་སྦྱངས་པས་དམན་པའི་འཚོ་བྱེད་གཟུགས་བརྙན་འཛིན་པ་རྣམས་དམན་ལྟག་ལོག་པའི་སྦྱོར་བ་ལ་ཞུགས་
པར་མཐོང་ནས་ཅུང་ཟད་ཕན་འདོད་ལྟག་པའི་བསམ་པས་ཀུན་ནས་སླངས་ཏེ། སྨན་རྒྱལ་བསྟན་པའི་ཉིན་བྱེད་
བརྒྱུད་པར་བཅས་པའི་གསུང་གི་རྒྱུན་ལས་དངོས་སུ་ཐོས་པ་དང་རེག་ཟིག་ཕྲ་མོ་འགའ་བསྒྲིལ་ཏེ། མང་ཐོས་
ཀྱི་དགེ་སྦྱོང་ཀརྨ་ངག་དབང་ཡོན་ཏན་རྒྱ་མཚོ་བློ་གྲོས་མཐའ་ཡས་པའི་སྡེས་ཉག་ཤོད་རི་རྒྱལ་དགའ་ལྡན་ཀུན་
ཁྱབ་རྫོང་དུ། མི་རྗེ་སྤྱི་ཁྱབ་ཆེན་པོའི་དགོངས་བཞེད་ལྟར་དངུལ་ཆུ་བཙོ་བཀྲུ་ཆེན་མོའི་ལག་ལེན་རྒྱ་ཆེར་བསྟར་
བའི་སྐབས་སུ་བྲིས་པ་གཞན་ཕན་མཐའ་ཡས་པ་འབྱུང་བར་གྱུར་ཅིག །དགེ་ལེགས་འཕེལ།།